ananddey/assamese-wiki-corpus huggingface dataset:
টেকেলি পিঠা

টেকেলি পিঠা অসমৰ স্থানীয় পিঠা। চেৱা দিয়া ভাত আৰু টেকেলী পিঠা কৰাৰ পদ্ধতিৰ মিল আছে৷ ভাৰতৰ আন ঠাইত এনেদৰে ভাত বা পিঠা কৰাৰ পদ্ধতি নাই৷ আৰৈ চাউলৰ পিঠাগুড়ি, ৰোকা নাৰিকল আৰু চেনি ভজা মিশ্ৰণ অথবা ভজা তিল আৰু গুড়ৰ মিশ্ৰণ হ'লেই এইবিধ পিঠা সাজিব পাৰি। প্ৰথমে মধ্যমীয়া মাটিৰ টেকেলি এটাত পেটলৈকে পানী পূৰাই জুইৰ ওপৰত থ’ব লাগে। আৰৈ চাউলৰ পিঠাগুড়ি এটা ডাঙৰ পাত্ৰ অথবা ডলাত লৈ অলপ নিমখ মিহলাই চেঁচা পানী ছটিয়াই ভালদৰে সানি অলপ অলপকৈ চালনীৰে চালি পানী উতলোৱা টেকেলি এটাৰ মুখেৰে সৰকি নোযোৱা বাটি এটাত এখন বগা পাতল কাপোৰ পাৰি পানীমোহাৰি লোৱা পিঠাগুড়ি এতৰপ দি দ্বিতীয় তৰপত নাৰিকল, চেনি অথবা তিল গুড়ৰ মিশ্ৰণ দি তৃতীয় তপত আকৌ পিঠাগুড়ি দি অলপ টিপিলৈ কাপোৰখনত মুঠি মাৰি টেকেলিটোৰ মুখত বহাই দিব লাগে। কিছুসময় পাছত পিঠাখন সিজিলে নমাব লাগে। মাজত নাৰিকল, চেনি অথবা তিল-গুড়ৰ মিশ্ৰণ নিদিয়াকৈ টেকেলি পিঠা সাজিব পাৰি। আজিকালি টেকেলিৰ মুখত দিয়াতকৈ টিপতৰ মুখত দিহে এই বিধ পিঠা প্ৰস্তুত কৰাত অগ্ৰাধিকাৰ দিয়া দেখা যায়। টিপতৰ মুখখনত এটা সোপা দিব লাগে আৰু তাৰ ঢাকনিখনত অলপ তেল বা ঘি সানি পানী মোহাৰি লোৱা পিঠাগুড়ি ভৰাই তাৰ ওপৰত পৰিষ্কাৰ পাতল কাপোৰখন মেৰাই পানী উতলি থকা টিপতটোত ঢাকি দিলে তিনি/চাৰি মিনিটতে ভাপৰ পিঠাখন খোৱাৰ উপযোগী হৈ উঠে।
পৰম্পৰাগতভাৱে এই পিঠা মাটিৰ টেকেলিত বনোৱা হৈছিল। আজিকালি কেটলীৰ ভাপত বনোৱা বাবে ইয়াক কেটলী পিঠা বুলিও কোৱা হয়। কিছুমানে ষ্টীমাৰ বা প্ৰেচাৰ কুকাৰতো এই পিঠা গিলাছৰ ভিতৰত বনায়। সেয়ে গিলাছ পিঠা নামটোৱো বৰ্তমান ঠাই ভেদে প্ৰচলিত। ভাপত সিজোৱা পিঠা কেইবাপ্ৰকাৰো আছে৷ কেটলী মুখত দিয়া পিঠা, টেকেলী পিঠা, লাও পিঠা, উৰহী পিঠা, জকাই পিঠা, ফেনী পিঠা, কঁঠাল পিঠা, তাল পিঠা, কল পিঠা আদি৷

তথ্যসূত্ৰ

শ্ৰেণী:অসমৰ খাদ্য
ইভান কলিতা (অশ্বাৰোহী)

ইভান আলেকজেন্দ্ৰোভিচ কলিতা (; ১৪ জানুৱাৰী ১৯২৭ – ২৯ মাৰ্চ ১৯৯৬) এজন ছোভিয়েট অশ্বাৰোহী আৰু অলিম্পিক স্বৰ্ণপদক বিজয়ী আছিল। ১৯৭২ চনৰ মিউনিখত অনুষ্ঠিত গ্ৰীষ্মকালীন অলিম্পিকত তেওঁ দলীয় ড্ৰেছেজত স্বৰ্ণ পদক লাভ কৰিছিল। তেওঁ ১৯৭৬ চনৰ মণ্ট্ৰিয়েল অলিম্পিকত অংশগ্ৰহণৰ সময়ত ৪৯ বছৰ ১৯৭ দিনৰ বয়সত USSR-ৰ আটাইতকৈ বয়সিয়াল অলিম্পিক অংশগ্ৰহণকাৰী আছিল।

১৯৪৪ চনৰ ডিচেম্বৰত কলিতাই অশ্বাৰোহী প্ৰশিক্ষকৰ বিদ্যালয়ত ঘোঁৰা পালনকাৰী হিচাপে নিজৰ সেৱাজীৱন আৰম্ভ কৰিছিল।

তেওঁ ১৯৬০ৰ পৰা ১৯৭৬ লৈকে একেৰাহে পাঁচখন গ্ৰীষ্মকালীন অলিম্পিকত (১৯৬০, ১৯৬৪, ১৯৬৮, ১৯৭২, ১৯৭৬) অংশ লৈছিল। ব্যক্তিগত আৰু দলীয় ড্ৰেছেজত অংশগ্ৰহণ কৰিছিল। তেওঁৰ প্ৰশিক্ষক আছিল গ্ৰিগৰী আনাষ্টাচিয়েভ আৰু নিকোলাই চিটকো।

১৯৬০ চনৰ ৰোম অলিম্পিকত কলিতাই ৩৩ বছৰ বয়সত প্ৰথমবাৰৰ বাবে অংশ লৈ ব্যক্তিগত শাখাত পঞ্চম স্থান লাভ কৰিছিল।

তেওঁ ফ্ৰুঞ্জ মিলিটাৰী একাডেমীৰ পৰা স্নাতক হৈছিল (১৯৬১)। তেওঁ চি এছ কে এ (CSKA) ক্লাবৰ হৈ খেলিছিল আৰু ১৯৫২ চনৰ পৰা চিপিএছইউৰ সদস্য আছিল।

১৯৬৪ টকিঅ' অলিম্পিকত তেওঁ ব্যক্তিগত শাখাত ১৫তম স্থান আৰু দলীয় ড্ৰেছেজত চাৰ্জেই ফিলাটভ আৰু ইভান কিজিমোভৰ সৈতে ম'আৰাত ব্ৰঞ্জ পদক লাভ কৰিছিল।

১৯৬৮ চনৰ মেক্সিকো চহৰ অলিম্পিকত তেওঁ ব্যক্তিগত শাখাত চতুৰ্থ স্থান আৰু দলীয় শাখাত এবচিন্থেত ৰূপৰ পদক লাভ কৰিছিল (ইভান কিজিমোভ আৰু য়েলেনা পেটুচকোভাৰ সৈতে)।

১৯৭২ মিউনিখ অলিম্পিকত, টাৰিফা নামৰ ঘোঁৰাত উঠি তেওঁ ব্যক্তিগত শাখাত ৫ম স্থান লাভ কৰে, আৰু দলীয় শাখাত স্বৰ্ণ পদক লাভ কৰে। এই জয়ে অলিম্পিক ইতিহাসত ছোভিয়েট অশ্বাৰোহীসকলৰ বাবে দলীয় শাখাত প্ৰথম জয় আছিল।

১৯৭৬ মণ্ট্ৰিয়েল অলিম্পিকত তেওঁ শেষবাৰৰ বাবে অংশগ্ৰহণ কৰে; ব্যক্তিগত শাখাত ১৩তম আৰু দলীয়ত ৪ৰ্থ স্থান লাভ কৰে। তেতিয়ালৈকে তেওঁৰ বয়স আছিল ৪৯ বছৰ ১৯৭ দিন, যাৰ ফলত তেওঁ ইউ এছ এছ আৰৰ ইতিহাসত সকলো ক্ৰীড়াৰ ভিতৰত অলিম্পিকত অংশগ্ৰহণ কৰা আটাইতকৈ বয়সিয়াল খেলুৱৈ হৈছিল।

১৯৭৮ চনৰ পৰা তেওঁ ছোভিয়েট জাতীয় দলৰ প্ৰশিক্ষক হৈছিল। ১৯৯২ বাৰ্চিলোনা অলিম্পিকত তেওঁ ইউনাইটেড ড্ৰেছেজ টিমৰ প্ৰশিক্ষক হিচাপে কৰ্মৰত আছিল।

তেওঁ ১৯৯৬ চনৰ ২৯ মাৰ্চত দেহত্যাগ কৰে আৰু খিমকি কবৰস্থানৰ ৪২ নং খণ্ডত সমাধিস্থ কৰা হয়।

আৰু চাওক

কলিতা (দ্ব্যৰ্থতা দূৰীকৰণ পৃষ্ঠা)

তথ্যসূত্ৰ

শ্ৰেণী:ক্ৰীড়াবিদ
এলনাজ ৰেকাবি

এলনাজ ৰেকাবি এগৰাকী ইৰাণী মহিলা প্ৰফেছনেল শৈলাৰোহণকাৰী বা পৰ্বতাৰোহী খেলুৱৈ। ২০২১ চনৰ আই এফ এছ চি ক্লাইম্বিং বিশ্ব চেম্পিয়নশ্বিপত অংশগ্ৰহণ কৰি মহিলাৰ সংযুক্ত ইভেণ্টত ব্ৰঞ্জৰ পদক লাভ কৰে। আই এফ এছ চি ক্লাইম্বিং এছিয়ান চেম্পিয়নশ্বিপতো তিনিবাৰকৈ প’ডিয়ামত স্থান দখল কৰি ৰেকাবিয়ে এটা ৰূপ আৰু দুটা ব্ৰঞ্জৰ পদক লাভ কৰিছে।

২০২২ চনত দক্ষিণ কোৰিয়াৰ ছিউলত অনুষ্ঠিত হোৱা ২০২২ চনৰ আই এফ এছ চি ক্লাইম্বিং এছিয়ান চেম্পিয়নশ্বিপত অংশগ্ৰহণ কৰাৰ সময়ত ইৰাণৰ বাধ্যতামূলক হিজাব নিয়ম উলংঘা কৰাৰ বাবে তেওঁ বিশ্বজুৰি শিৰোনাম দখল কৰিছিল। মাহছা আমিনিৰ প্ৰতিবাদৰ সময়ত সংঘটিত হোৱা এই ঘটনাক বহুলভাৱে প্ৰতিবাদৰ প্ৰতি সমৰ্থন দেখুৱাবলৈ ইচ্ছাকৃতভাৱে উলংঘা বুলি গণ্য কৰা হৈছিল।

হিজাব বিতৰ্ক

২০২২ চনত দক্ষিণ কোৰিয়াৰ ছিউলত অনুষ্ঠিত হোৱা ২০২২ চনৰ আই এফ এছ চি ক্লাইম্বিং এছিয়ান চেম্পিয়নশ্বিপত অংশগ্ৰহণ কৰি ৰেকাবিয়ে চতুৰ্থ স্থান লাভ কৰে। উল্লেখযোগ্য যে ইৰাণৰ বাধ্যতামূলক হিজাব পৰিধান নকৰাকৈ তেওঁ খেলত অংশ গ্ৰহণ কৰিছিল। সেই সময়ত ইৰাণত চলি থকা মাহছা আমিনী প্ৰতিবাদৰ সময়ত অনুষ্ঠিত হৈছিল এই প্ৰতিযোগিতা; প্ৰতিবাদৰ এটা বৃহৎ অংশ বাধ্যতামূলক হিজাবৰ বিৰোধিতা আৰু ইচ্ছাকৃতভাৱে ইয়াক উলংঘা কৰাৰ লক্ষ্যৰে কৰা হৈছিল। প্ৰতিযোগিতাৰ দুদিন পাছত ১৮ অক্টোবৰত ৰেখাৱী নিৰুদ্দেশ হোৱাৰ খবৰ পোৱা গৈছিল। সেইদিনাই তেওঁৰ ইনষ্টাগ্ৰাম একাউণ্টত এটা পোষ্ট প্ৰকাশ পাইছিল যে তেওঁ সংবাদ-মেলত সকলো কথা স্পষ্ট কৰি দিব আৰু তেওঁৰ বাকী দলৰ সৈতে ইৰাণলৈ উভতি আহিছে। পোষ্টটোত লগতে ৰেকাবিয়ে উল্লেশ কৰে যে ভুলবশতঃ তেওঁৰ মূৰৰ ওৰণিখন সৰি পৰাৰ লগতে সময়ৰ অভাৱ আৰু হঠাতে প্ৰতিযোগিতালৈ আহ্বান জনোৱাৰ বাবে তাৰ অবিহনে তেওঁ প্ৰতিযোগিতাত অংশগ্ৰহণ কৰিছিল। বিবিচি পাৰ্ছিয়ানে প্ৰকাশ কৰা অনুসৰি ৰেকাবিৰ পাছপ’ৰ্ট আৰু মোবাইল ফোন জব্দ কৰি ছিউলৰপৰা উভতি অহাৰ বিমানখন এদিন আগুৱাই অনা হয়। ৰাজহুৱা প্ৰতিযোগিতাৰ সময়ত ইছলামিক ৰিপাব্লিকৰ হিজাব আইন উলংঘা কৰা দ্বিতীয়গৰাকী ইৰাণী মহিলা খেলুৱৈ হিচাপে ৰেকাবি বুলি ধাৰণা কৰা হৈছে। প্ৰথমগৰাকী আছিল ২০১৯ চনত ছাদাফ খাদেম।

ডিচেম্বৰ মাহত এলনাজৰ পদক বিজয়ী ভাতৃ ডাউদে এটা ধ্বংসপ্ৰাপ্ত ঘৰৰ ওচৰত কান্দি থকা দেখা গৈছিল। ভিডিঅ'টো ৰেকৰ্ডিং কৰা তথা কেমেৰাৰ আগত নিজকে পকাশ নকৰা অচিনাক্ত ব্যক্তিজনে কয়, "এই দেশত জীয়াই থকাৰ ফল এইটো। দেশৰ এজন চেম্পিয়ন, যিয়ে এই দেশৰ বাবে ইমানবোৰ পদক লাভ কৰিছে... তেওঁলোকে তেওঁক জলকীয়া ছটিয়াই ৩৯ বৰ্গমিটাৰৰ ঘৰ ভাঙি গুচি গ'ল।" ইৰাণৰ সংবাদ মাধ্যমে ৰেকবীৰ পৰিয়ালৰ ঘৰ ভাঙি পেলোৱা বুলি নিশ্চিত কৰিছিল যদিও ১৬ ছেপ্টেম্বৰৰ হিজাব কাণ্ডৰ আগতে এই ধ্বংসলীলা সংঘটিত হোৱা বুলিও প্ৰকাশ কৰিছিল আৰু ঘৰটো ভাঙি পেলোৱা হৈছিল কাৰণ ইয়াত বৈধ নিৰ্মাণ অনুমতি নাছিল।

ব্যক্তিগত জীৱন

১৯৮৯ চনত ইৰানত জন্ম লাভ কৰে।

২০২৬ চনৰ ১৩ জানুৱাৰীত ৰেকাবিয়ে ২০২৫–২০২৬ চনৰ ইৰাণৰ প্ৰতিবাদক সমৰ্থন কৰি কয় যে: "আপুনি জানে কোনখন যুদ্ধত মাত্ৰ দুদিনতে ১২,০০০ লোকৰ মৃত্যু হৈছিল?"

বঁটা আৰু সন্মান

২০২২ বিবিচিৰ ১০০ গৰাকী প্ৰেৰণাদায়ক আৰু প্ৰভাৱশালী মহিলাৰ ভিতৰত অন্যতম হিচাপে স্বীকৃতি

তথ্যৰ উৎস

বাহ্যিক সংযোগ

শ্ৰেণী:মহিলা খেলুৱৈ
শ্ৰেণী:ইৰানৰ ব্যক্তি
মমতী চাৰী

মমতী চাৰী (ইংৰাজী: Mamathi Chari; জন্ম ২১ ডিচেম্বৰ ১৯৭৮) এগৰাকী ভাৰতীয় ৰেডিঅ' জকী, টেলিভিছন ব্যক্তিত্ব আৰু অভিনেত্ৰী যিয়ে মূলতঃ তামিল চলচ্চিত্ৰ আৰু টেলিভিছন অনুষ্ঠানত অভিনয় কৰে। তেওঁ টেলিভিছন অনুষ্ঠান ৱানাক্কাম তামিঝাৰ আঁত ধৰিছিল আৰু ধাৰাবাহিক বাণী ৰাণীত অভিনেত্ৰী হিচাপে কাম কৰিছিল।

ব্যক্তিগত জীৱন

মমতীৰ জন্ম ১৯৭৮ চনৰ ২১ ডিচেম্বৰত তামিলনাডুৰ চেন্নাইত হৈছিল। তেওঁ ছেক্ৰেড হাৰ্ট মেট্ৰিকুলেচন হায়াৰ চেকেণ্ডাৰী স্কুলত পঢ়া-শুনা কৰিছিল আৰু পিছলৈ আই.পি. পাভলভত নামভৰ্তি কৰি চিকিৎসা বিজ্ঞানৰ স্নাতক ডিগ্ৰী লাভ কৰিছিল। বিবাহ বিচ্ছেদৰ পিছত তেওঁ মনোৰঞ্জন জগতৰপৰা বিৰতি লৈ এগৰাকী ব্যৱসায়ী মহিলা হিচাপে কাম আৰম্ভ কৰে। ২০১৭ চনত তেওঁ পুনৰ চৰ্চালৈ আহে। অৱশ্যে ২০২০ চনত তেওঁ ঘোষণা কৰে যে তেওঁ স্থায়ীভাৱে টেলিভিছন উদ্যোগ ত্যাগ কৰিব আৰু চিকিৎসা বিদ্যালয়ত মনোনিৱেশ কৰিব।

কেৰিয়াৰ

মমতীয়ে ৰাজ টিভিত এংকৰ হিচাপে নিজৰ কেৰিয়াৰ আৰম্ভ কৰিছিল।

২০২২ চনত তেওঁ ২ বছৰৰ বিৰতিৰ পিছত পুনৰ উভতি অহাৰ কথা ঘোষণা কৰে আৰু অজিত কুমাৰ তথা মঞ্জু ৱাৰিয়াৰৰ সৈতে মুক্তি পাবলগীয়া ছবি থুনিভুত এক সহযোগী চৰিত্ৰত অভিনয়ৰ বাবে চুক্তিবদ্ধ হয়।

চলচ্চিত্ৰপঞ্জী

বছৰ ছবি চৰিত্ৰ টোকা

২০২৩
থুনিভু চেনেল হেড

কোলাই চিকিৎসক

ৱেব ছিৰিজ

বছৰ শীৰ্ষক চৰিত্ৰ নেটৱৰ্ক

২০২০ টাইম এন্না বছ! ? ঘৰৰ গৰাকী এমেজন প্ৰাইম ভিডিঅ'

টেলিভিছন

বছৰ অনুষ্ঠান ভূমিকা চেনেল টোকা

২০০১ নী নান আভাল ষ্টাৰ বিজয়

২০০৪ হেল্ল’ তামিঝা ঘোষিকা ষ্টাৰ বিজয়

২০১৩ ৰাণী মহাৰাণী ঘোষিকা চান টিভি

২০১৩-২০১৭ বাণী ৰাণী কোকিলা স্বামীনাথন / জেচি চান টিভি দ্বৈত ভূমিকা

২০১৭ ৱানাক্কাম তামিঝা ঘোষিকা চান টিভি

২০১৮ বিগ বছ (তামিল ছিজন ২) প্ৰতিযোগী ষ্টাৰ বিজয় ১৪ দিনত বহিষ্কৃত

তথ্যসূত্ৰ

বাহ্যিক সংযোগ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:মিছ চেন্নাই
মা

মা এগৰাকী নাৰী, যিয়ে গৰ্ভধাৰণ কৰি, সন্তানৰ জন্ম তথা সন্তানক ডাঙৰ কৰি তোলে - তেঁৱেই প্ৰাথমিক অভিভাৱকৰ ভূমিকা পালন কৰে আৰু তেঁৱেই মা হিচাপে সৰ্বত্ৰ পৰিচিত। প্ৰকৃতিগতভাৱে এগৰাকী নাৰী বা মহিলাই সন্তান জন্ম দিয়াৰ অধিকাৰীণী। গৰ্ভধাৰণৰ দৰে জটিল আৰু মাতৃৰ সামাজিক, সাংস্কৃতিক আৰু ধৰ্মীয় দৃষ্টিকোণৰ পৰা এই সংজ্ঞাটি বিশ্বজনীনভাৱে গৃহীত হৈছে। মাৰ বিপৰীত লিঙ্গ পুৰুষ, দেউতাক৷

উদ্ধৃতি

সঁচাকৈয়ে মা এক আশ্চৰ্য, চমৎকাৰ৷
‘মা’ শব্দটোৱেই হৈছে পৃথিৱীৰ মধুৰতম শব্দ৷ নিজৰ মনতে কেইবাৰমান আওৰাই চালেই গম পোৱা যায় সঁচাকৈয়ে কিমান মিঠা এই শব্দটো৷ ইমান সৰু আৰু চুটি শব্দটোতেই সোমাই আছে কিমানযে মৰম! পৃথিৱীৰ সমস্ত মৰম, চেনেহ, ভালপোৱা যেন সোমাই আছে এই এটা মাত্ৰ শব্দতেই৷

তথ্য সূত্ৰ

শ্ৰেণী:আইদেউৰ বাণী
শ্ৰেণী:নাৰীৰ ৰূপ
প্ৰভাস

ভেংকট সত্যনাৰায়ণ প্ৰভাস ৰাজু উপ্পলপতি (; ২০১৪ চনত প্ৰভুদেৱা পৰিচালিত হিন্দী চলচ্চিত্ৰ 'এক্সন জেক্সন'ত তেওঁ গেষ্ট এপিয়াৰেঞ্চ হিচাপে থাকে। 'মাডামে টুচ্চাউদৰ ৱেক্স মিউজিয়াম'ত মমৰ ভাস্কৰ্য ৰখা প্ৰভাস দক্ষিণ ভাৰতৰ প্ৰথম অভিনেতা।

তেওঁৰ কৰ্মৰাজীসমূহৰ ভিতৰত ভাৰশাম (২০০৪), চত্ৰপাতি (২০০৫), চক্ৰম (২০০৫), বিল্লা (২০০৯), ডাৰ্লিং (২০১০), মিঃ পাৰফেক্ট (২০১১), আৰু মিৰ্চি (২০১৩)। এছ এছ ৰাজামৌলীৰ ইপিক এক্সন ছবি 'বাহুবলি: দ্য বিগনিং' (২০১৫)-ত প্ৰভাসে বাহুবলিৰ মুখ্য ভূমিকাত অভিনয় কৰে, যিখন আছিল সেই সময়ৰ চতুৰ্থ সৰ্বাধিক আয় কৰা ভাৰতীয় চলচ্চিত্ৰ। তেওঁ অভিনীত 'বাহুবলী: দ্য কনক্লুশ্চন' (২০১৭) ছবিখন আছিল গ্লবেল ভাৰতীয় চলচ্চিত্ৰৰ সৰ্বকালৰ সৰ্বোচ্চ তথা ভাৰতৰ সৰ্বোচ্চ ব্যৱসায়িক সফল ছবি। যিখনে কেৱল দশ দিনতে সকলো ভাষাত ₹1000 কৌটি ডলাৰ (১৫৫ মিলিয়ন মাৰ্কিন ডলাৰ) উপাৰ্জন কৰিবলৈ সক্ষম হয়।

প্ৰাৰম্ভিক জীৱন

প্ৰভাসৰ পিতৃ আছিল চলচ্চিত্ৰ প্ৰযোজক ইউ সূৰ্যনাৰায়ণ ৰাজু আৰু মাতৃ শিৱ কুমাৰী। তিনিটা সন্তানৰ ভিতৰত প্ৰভাসৰ আছিল কনিষ্ঠ, প্ৰভাসৰ ভায়েকৰ নাম প্ৰবোধ আৰু ভগ্নীৰ নাম প্ৰগতি। তেওঁ তেলেগু চলচ্চিত্ৰৰ অভিনেতা কৃষ্ণম ৰাজুৰ ভতিজা। প্ৰভাসে হায়দৰাবাদৰ নালন্দা মহাবিদ্যালয়ৰ পৰা মাধ্যমিক শিক্ষা সম্পূৰ্ণ কৰিছিল। তেওঁ বিশাখাপত্তনামৰ সত্যানন্দ চলচ্চিত্ৰ প্ৰতিষ্ঠানৰ প্ৰাক্তন ছাত্ৰ।

ফিল্ম’গ্ৰাফী

+টোকা

এতিয়াও মুক্তি লাভ কৰা নাই

বৰ্ষ
শিৰোনাম
চৰিত্ৰ
ভাষা
নোট
২০০২ ঈশ্বৰ ঈশ্বৰ তেলেগু প্ৰবেশ
২০০৩ ৰাঘবেন্দ্ৰ ৰাঘবেন্দ্ৰ
২০০৪ ভাৰশাম ভেংকট
২০০৪ আদাভী ৰামুদু ৰামুদু
২০০৫ চক্ৰম চক্ৰম
২০০৫ চত্ৰপাতি শিৱা / চত্ৰপাতি
২০০৬ পৌৰনামী শিৱ কেশৱ
২০০৭ য়োগী ঈশ্বৰ প্ৰসাদ / য়োগী
২০০৭ মুন্না মুন্না
২০০৮ বুজ্জিগাদু বুজ্জি / লিংগা ৰাজু / ৰজনীকান্ত
২০০৯ বিল্লা বিল্লা / ৰংগা
২০০৯ এক নিৰঞ্জন চটু
২০১০ ডাৰ্লিং প্ৰভাস / প্ৰভা
২০১১ মিঃ পাৰফেক্ট বিকী
২০১২ ৰিবেল ঋষি / ৰিবেল
২০১২ দেনিকৈনা ৰেডি নিজে ভইছ ৰোল; কেমিঅ’ এপিয়াৰেঞ্চ
২০১৩ মিৰ্চি জয়
২০১৪ একশ্চন জেকশ্চন নিজে হিন্দী স্পেচিয়েল এপিয়াৰেঞ্চ
২০১৫ বাহুবলী: দ্যা বিগনিং মহেন্দ্ৰ বাহুবলী / শিভুদু / শিভুঅমৰেন্দ্ৰ বাহুবলী
তেলেগুতামিল প্ৰথম অনা-ইংৰাজী ছবি 'ৰয়েল এলবাৰ্ট হল' (Royal Albert Hall) -ত
২০১৭ বাহুৱলী ২: দ্যা কনক্লুশ্চন ২০১৮ চনৰ ভাৰতৰ দ্বিতীয় সৰ্বাধিক উপাৰ্জন ছবি
২০১৯ চাহো অশোক চক্ৰৱৰ্তী / সিদ্ধান্ত নন্দন চাহো তেলেগুতামিলহিন্দী
বলিউডত প্ৰবেশ
২০২২
ৰাধেশ্যাম
বিক্ৰমাদিত্য
তেলেগুহিন্দী

Salaar
কন্নড়তেলেগু
ফিল্মিং

২০২৩

ৰাঘৱ
হিন্দীতেলেগু
প’ষ্ট-প্ৰডাকচন

তেলেগুহিন্দী
ফিল্মিং

বঁটা আৰু মনোনয়ন

চন
চলচ্চিত্ৰ
বঁটা
ফলাফল

২০০৪ ভাৰচাম শ্ৰেষ্ঠ অভিনেতাৰ বাবে ফিল্মফেয়াৰ বঁটা - তেলেগু

২০০৫ চত্ৰপতী শ্ৰেষ্ঠ অভিনেতাৰ বাবে ফিল্মফেয়াৰ বঁটা - তেলেগু

২০১১ মিঃ পাৰফেক্ট শ্ৰেষ্ঠ অভিনেতাৰ বাবে ফিল্মফেয়াৰ বঁটা - তেলেগু

শ্ৰেষ্ঠ অভিনেতাৰ বাবে আই আই এফ এ উৎসৱম - তেলেগু

শ্ৰেষ্ঠ অভিনেতাৰ বাবে চিমা বঁটা - তেলেগু

২০১৭ বাহুবলী: দ্যা কনক্লুজন শ্ৰেষ্ঠ অভিনেতাৰ বাবে ফিল্মফেয়াৰ বঁটা - তেলেগু

টোকা

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
চেক গণৰাজ্যৰ নাৰী

চেক গণৰাজ্যই মহিলা নাগৰিকসকলক বিভিন্ন ধৰণৰ নাগৰিক অধিকাৰ প্ৰদান কৰে৷ উল্লেখযোগ্য যে, চেক মহিলাসকলে চেক সমাজত সক্ৰিয়ভাৱে অংশগ্ৰহণ কৰাৰ ইতিহাস বহু পুৰণি। কিন্তু চেক গণৰাজ্যৰ মহিলাসকলে বিশেষকৈ কৰ্মশক্তি আৰু ৰাজনৈতিক ক্ষেত্ৰত লিংগ বৈষম্যৰ সন্মুখীন হৈয়েই আছে।

ভোটদানৰ অধিকাৰ

আধুনিক চেকিয়াত সৃষ্টিৰ পৰাই মহিলাসকলে ভোটাধিকাৰ লাভ কৰি আহিছে যদিও চেক মহিলাসকল অষ্ট্ৰিয়া-হাংগেৰী সাম্ৰাজ্যত পূৰ্বৰ ভোটাধিকাৰ আন্দোলনত জড়িত আছিল। ১৯২০ চনত চেকোস্লোভাকিয়াৰ ৰাষ্ট্ৰীয় বিধানসভাই সংবিধান গৃহীত কৰাৰ লগে লগে চেকোস্লোভাকিয়াত মহিলাসকলক ভোটাধিকাৰ দিয়া হয়। এই অধিকাৰৰ প্ৰতিশ্ৰুতি ১৯১৮ চনৰ আৰম্ভণিতে চেকোস্লোভাকিয়াৰ প্ৰথম ৰাষ্ট্ৰপতি টমাছ মাছাৰিক দ্বাৰা লিখা "ৱাশ্বিংটন ঘোষণাপত্ৰ"ত দিয়া হৈছিল। এই সিদ্ধান্ত অষ্ট্ৰিয়া-হাংগেৰীৰ ভিতৰত ফ্ৰাণ্টিস্কা প্লামিনকোভা, মেৰী টুমোভা আৰু চাৰ্লট গাৰিগ মাছাৰিককে ধৰি বিশিষ্ট চেক ভোটাধিকাৰবাদীসকলৰ সৈতে ভোটাধিকাৰ আন্দোলনৰ পিছত হয়। ২০১৯ চনৰ মে' মাহত চেক নাগৰিকৰ অধিকাংশই বিশ্বাস কৰে যে মহিলাৰ অনুৰোধত গৰ্ভপাতৰ অনুমতি দিয়া উচিত। ২০২১ চনত চুবুৰীয়া দেশ পোলেণ্ডত গৰ্ভপাতৰ অধিকাৰ নিষিদ্ধ হোৱাৰ বাবে চেক কৰ্মীসকলে পোলেণ্ডৰ মহিলাসকলক নিৰাপদ গৰ্ভপাত লাভ কৰিবলৈ চেক গণৰাজ্যলৈ যোৱাত সহায় কৰিবলৈ চিঅ'চিয়া চেচিয়া (বা আণ্টি চেক) প্ৰতিষ্ঠা কৰে।

ৰাজনৈতিক অংশগ্ৰহণ

প্ৰতিষ্ঠাৰ পৰাই চেক ৰাজনীতিত মহিলাসকলে অংশগ্ৰহণ কৰি আহিছে যদিও আঞ্চলিক আৰু ৰাষ্ট্ৰীয় দুয়োটা পৰ্যায়তে চেক মহিলাসকলৰ ৰাজনৈতিকভাৱে কম প্ৰতিনিধিত্ব পৰিলক্ষিত হৈছে। চেক গণৰাজ্য গঠনৰ পিছৰে পৰা কোনো মহিলা ৰাষ্ট্ৰপতি বা প্ৰধানমন্ত্ৰী নিৰ্বাচিত হোৱা নাই। ২০২১ চনৰ ডিচেম্বৰ মাহলৈকে তিনিগৰাকী মহিলাই প্ৰধানমন্ত্ৰী পেট্ৰ ফিয়ালাৰ মন্ত্ৰীসভাত কাৰ্যনিৰ্বাহ কৰে - জানা চেৰ্নোচোভাই প্ৰতিৰক্ষা মন্ত্ৰী, আন্না হুবাচকোভাই পৰিৱেশ মন্ত্ৰী আৰু হেলেনা লাংছাডলোভাই বিজ্ঞান, গৱেষণা আৰু উদ্ভাৱন মন্ত্ৰী হিচাপে কাম কৰে।

শিক্ষা

চেক গণৰাজ্যৰ সাক্ষৰতাৰ হাৰ অতি উচ্চ, যিটো মহিলা আৰু পুৰুষৰ ক্ষেত্ৰত একে আৰু ৯৯% (২০১১ চনৰ অনুমান)। কিন্তু মহিলাতকৈ (৯২%) অধিক পুৰুষে (৯৫%) হাইস্কুলীয়া শিক্ষা সম্পূৰ্ণ কৰিছে (OECD 2014)। উচ্চ শিক্ষানুষ্ঠানসমূহত যথেষ্ট পৰিমাণৰ মহিলা আছে কাৰণ ২০১৩ চনত স্নাতক আৰু স্নাতকোত্তৰ ডিগ্ৰীধাৰী ৬০%তকৈ অধিক মহিলা আছিল। অৱশ্যে STEM ডিগ্ৰী তুলনামূলকভাৱে কম হৈয়েই আছে।

তথ্যসূত্ৰ

শ্ৰেণী:দেশভেদে নাৰী
অপৰিমেয় সংখ্যা

]] is an irrational number that is much represented in popular culture.
]] is irrational.
অপৰিমেয় সংখ্যা (Irrational Number): গণিতত অপৰিমেয় সংখ্যা বোৰ বাস্তৱ সংখ্যা। যিবোৰ সংখ্যাক কোনো অখণ্ড সংখ্যা p আৰু q-ৰ বাবেই p/q আকাৰত প্ৰকাশ কৰিব নোৱাৰি,তেনে সংখ্যাক অপৰিমেয় সংখ্যা বোলে। অৰ্থাৎ অপৰিমেয় সংখ্যাক ভগ্নাংশৰ ৰূপত প্ৰকাশ কৰিব পৰা নাযায়। কিন্তু এই সমূহক দশমিক সংখ্যাত প্ৰকাশ কৰিব পাৰি। যেনেঃ √২, π ইত্যাদি। ইয়াত √২=﻿১.৪১৪২১৩৫৬... আকৌ π=৩.১৪১৫৯২৬...

শ্ৰেণী:সংখ্যা
ৰত্নকান্ত বৰকাকতী

ৰত্নকান্ত বৰকাকতী অসমীয়া সাহিত্যৰ নৱন্যাস যুগৰ এজন কবি। তেওঁৰ প্ৰথম কবিতা পুথি “শেৱালি’’ৰ নামেৰে তেওঁক শেৱালি কবি হিচাপে জনা যায়। তেওঁ অসম সাহিত্য সভাৰ নাজিৰা অধিৱেশনৰ সভাপতি আছিল৷

শিক্ষা

ৰত্নকান্ত বৰকাকতীয়ে ধিঙৰ প্ৰাথমিক বিদ্যালয়ত বুনিয়াদী শিক্ষা গ্ৰহণ কৰি নগাঁৱৰ চৰকাৰী হাইস্কুলত পঢ়ে আৰু তাৰপৰাই ১৯১৫ চনত প্ৰৱেশিকা পাছ কৰে৷ তাৰপিছত তেওঁ কটন কলেজত নাম লগাই পিছত কলিকতাৰ “ৰিপন কলেজ’’লৈ পঢ়িবলৈ যায়৷ কিন্তু ঘৰুৱা দুৰ্যোগৰ বাবে পঢ়া আধৰুৱাকৈ এৰি ১৯১৭ চনত অসমলৈ উভতি আহে৷ পিছত এবাৰ কলিকতাৰ সংস্কৃত কলেজত নাম ভৰ্তি কৰিছিল যদিও শাৰিৰীক অসুস্থতাৰ বাবে উভতি আহিবলগীয়া হয়৷ পিছত তেওঁ “হুগলী কলেজ’’তো নাম ভৰ্তি কৰিছিলগৈ৷ কিন্তু ভাৰতৰ অসহযোগ আন্দোলনৰ বাবে পঢ়া এৰি তেওঁ আন্দোলনত নামি পৰে৷

সাহিত্য সমালোচক হিচাপেও তেওঁ অসমীয়া সাহিত্যলৈ বৰঙনি আগবঢ়াই গৈছে৷ বেজবৰুৱাৰ ডালিমী চৰিত্ৰ তেখেতৰ উল্লেখযোগ্য সমালোচনাত্মক লেখা।

প্ৰকাশিত গ্ৰন্থৰাজী

শেৱালি (১৯৩২) (কবিতা পুথি)
তৰ্পণ (১৯৫৩) (কবিতা পুথি)
চন্দ্ৰহাৰ (১৯৬৩) (কবিতা পুথি)
অন্যান্য- আলাপ (১৯১৯)
হিন্দু স্বৰাজ, (১৯২৩)
Our Script Question (১৯৫৩)
অলকা আৰু চিত্ৰলেখা নামৰ দুখন নাটক৷
ৰুবায়েতৰ ৫০টামান অসমীয়া ভাঙনি৷

স্বীকৃতি আৰু সন্মান

১৯৬৩ চনৰ নাজিৰা অধিৱেশনৰ অসম সাহিত্য সভাৰ সভাপতি।

তথ্য সংগ্ৰহ

গ্ৰন্থ সংযোগ

সঞ্চয়ন (ড॰ মহেশ্বৰ নেওগ, পৃষ্ঠা ৪৩৯)
অসমীয়া সাহিত্যৰ সমীক্ষাত্মক ইতিবৃত্ত (ড॰ সত্যেন্দ্ৰ নাথ শৰ্মা, পৃষ্ঠা ৩১৮)
কবি আৰু কবিতা (ড॰ নন্দ তালুকদাৰ, পৃষ্ঠা ২৩৭)

শ্ৰেণী:অসমৰ ব্যক্তি
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া কবি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
ৰামলীলা

ৰামলীলা (; ) একপ্ৰকাৰ লোকনাট্য শৈলী। এই নাট্যধাৰাত হিন্দু মহাকাব্য ৰামায়ণত বৰ্ণিত ৰাম আৰু ৰাৱণৰ মাজত সংঘটিত দহদিন ব্যাপি চলা যুদ্ধৰ পুনৰভিনয় কৰা হয়। ৰামলীলাৰ উদ্ভৱ ভাৰতীয় উপমহাদেশত। ৰামৰ বিজয়ৰ স্মৰণত আয়োজিত উৎসৱ বিজয়া দশমী বা দশেৰাৰ পূৰ্বৰ দহ নিশা ৰামলীলাৰ আয়োজন কৰা হয় আৰু বিজয়া দশমীৰ দিনা ই শেষ হয়। ৰাম বিষ্ণুৰ সপ্তম অৱতাৰ আৰু ৰামায়ণৰ কেন্দ্ৰীয় চৰিত্ৰ। হিন্দু বিশ্বাস অনুসৰি ৰামায়ণ ভাৰতৰ আত্মা আৰু ঈশ্বৰোপলব্ধিৰ এক অন্যতম অৱলম্বন আৰু ৰামলীলা হ’ল এই মহাকাব্যৰে মঞ্চাভিনয়। ৰামলীলাৰ উপজীব্য 'মৰ্যাদা পুৰুষোত্তম'- ৰামৰ জীৱন, সময় আৰু মূল্যবোধ। ৰামৰ কাহিনী ভাৰতত ইমানে জনপ্ৰিয় যে ভাৰতীয় সংস্কৃতিৰ মূলধাৰাত জাতি, ধৰ্ম, বৰ্ণ নিৰ্বিশেষে ৰামলীলাৰ বিচৰণ দেখা যায়।

শৈলী

সাধাৰণতে ৰামলীলা এখন অস্থায়ী মঞ্চত অনুষ্ঠিত হয়। অভিনেতাসকল সাধাৰণতে অপেচাদাৰী। মঞ্চৰ ওচৰত কথক অথবা পুৰোহিতে অৱস্থান কৰে। তেৱেঁ দৃশ্য পৰিবৰ্তন বা নাটকীয় উত্তেজনাৰ সময়ত ৰামায়ণৰ কোনো প্ৰাসংগিক অংশ আবৃত্তি কৰে। এই আবৃত্তি মূলতঃ তুলসীদাসৰ অৱধী ভাষাত ৰচিত ৰামচৰিত মানসৰ পৰা কৰে। সংলাপবোৰ তাংক্ষণিক; বহু সময়ত দৰ্শকৰ প্ৰতিক্ৰিয়াৰ সৈতে সামঞ্জস্য ৰাখি সংলাপ প্ৰক্ষেপণ কৰা হয়। ঢোল আৰু অন্যান্য বাদ্যবাদকসকলে ঘটনাপ্ৰহাহৰ সৈতে তাল মিলাই বজাই থাকে। উৎসৱৰ উন্মুক্ত পৰিবেশত ৰামলীলাৰ আয়োজন কৰা হয়। দৰ্শকসকলে সেয়েহে ৰামলীলা চলি থকা অৱস্থাত সুহুৰি বজায় অথবা দৃশ্য সম্পৰ্কে মন্তব্য নিক্ষেপ কৰে। পৰম্পৰাগত এই কোনো কোনো ৰামলীলা অনুষ্ঠানত গ্ৰামাঞ্চলত শতিকা জুৰি চলি অহা কিছুমান আচাৰবিধানৰ প্ৰকাশ দেখা যায়। শ শ লোক দূৰ-দূৰণিৰ পৰা এই অনুষ্ঠানত অংশ লবলৈ আহে। দৰ্শকৰ সুবিধাৰ্থে সেই ঠাইৰ চাৰিওফালে বজাৰ বহে। কোনো কোনো ঠাইত ৰামলীলাৰ বিৰতিৰ সময়খিনিত স্থানীয় পৰ্যায়ত প্ৰতিভা সন্ধানী প্ৰতিযোগিতাও চলে। ৰামলীলাৰ মূল চৰিত্ৰ ধৰ্মীয় হ’লেও বহুতো অহিন্দু মানুহকো এই উৎসৱৰ ওচৰলৈ টানি আনে। নাট্ আয়োজনৰ ব্যয় স্থানীয় ৰাইজে চান্দা তুলি সংগ্ৰহ কৰে অথবা স্ব-সংগঠিত ৰামলীলা কমিটিয়ে বহন কৰে।

ভৌগোলিক বিস্তাৰ

বিশ্বৰ যিবোৰ দেশত উত্তৰ ভাৰত, মধ্য ভাৰত, নেপাল আৰু পাকিস্তানৰ হিন্দু সম্প্ৰদায়ৰ লোক বাস কৰে, তাতেই ৰামলীলা অনুষ্ঠিত হোৱা দেখা যায়। ভাৰতীয় উপমহাদেশৰ বাহিৰে ফিজি, মৰিচাচ, দক্ষিণ আফ্ৰিকা, কানাডা, গায়েনা, চুৰিনাম, ত্ৰিনিদাদ আৰু টবেগো, গ্ৰেট ব্ৰিটেইন, আমেৰিকা যুক্তৰাষ্ট্ৰ আৰু অষ্ট্ৰেলিয়াত ৰামলীলা অনুষ্ঠিত হোৱা দেখা যায়। এছিয়াৰ কোনো কোনো দেশত ৰামলীলাৰ দৰে নাট্যশৈলী গঢ় লোৱা দেখা গৈছে। উদাহৰণ স্বৰূপে লাওচ আৰু থাইলেণ্ডৰ ফ্ৰা লাক ফ্ৰা লামৰ উল্লেখ কৰিব পাৰি। লাওচীয় ভাষাত লাক আৰু লাম ৰাম আৰু লক্ষ্মণৰ নাম।

তথ্য উৎস

শ্ৰেণী:ভাৰতৰ নাট্যকলা
শ্ৰেণী:ৰামায়ণ
মেলা পট

মেলা পট এক উৎসৱ। ভাৰতৰ জম্মু আৰু কাশ্মীৰৰ জম্মু সংমণ্ডলৰ ডোডা জিলাৰ ভাদেৰৱাহ তহচিলৰ খাখল গাঁৱত নাগ সংস্কৃতিৰ প্ৰতীক হিচাপে প্ৰতি বছৰে নগা পঞ্চমীৰ দিনা অনুষ্ঠিত হোৱা ই তিনিদিনীয়া উৎসৱ।

পৃষ্ঠভূমি

ৰেচম কাপোৰৰ সংস্কৃত শব্দ "পট বস্ত্ৰ"ৰ নামেৰে এই উৎসৱ মেলা পটৰ নামকৰণ কৰা হৈছে। এই তিনিদিনত জাতি আৰু ধৰ্ম নিৰ্বিশেষে সকলো পটভূমিৰ লোকে বৃহৎসংখ্যক মেলা পেটত সক্ৰিয়ভাৱে অংশগ্ৰহণ কৰে। মেলা পটৰ শিপা ষোড়শ শতিকাৰপৰাই হৈছে যেতিয়া সম্ৰাট আকবৰ ৰাজা নাগপালৰ আধ্যাত্মিক শক্তিত আচৰিত হৈছিল, ভাদেৰৱাহৰ শাসকে তেওঁক ধাতুৰ পাত্ৰ, সোণ আৰু ৰূপৰ অলংকাৰ, ৰেচমৰ কাপোৰ আৰু বাদ্যযন্ত্ৰকে ধৰি নাগ দেৱতা নাগ ৰাজ বাসুকিৰ প্ৰতি সন্মানৰ ইংগিত হিচাপে যথেষ্ট ধনেৰে সন্মান জনাইছিল।

তথ্যসূত্ৰ

শ্ৰেণী:লোক-সংস্কৃতি
শ্ৰেণী:উৎসৱ
প্ৰমিলা

টি. এ. প্ৰমিলা দক্ষিণ ভাৰতীয় ছবিৰ এগৰাকী প্ৰবীণ অভিনেত্ৰী। ১৯৭০ আৰু ১৯৮০ দশকত মালয়ালম আৰু তামিল চলচ্চিত্ৰৰ এগৰাকী বিশিষ্ট মুখ্য অভিনেত্ৰী হিচাপে কাম কৰিছিল আৰু কম সংখ্যক কানাড়া আৰু তেলেগু ছবিতো অভিনয় কৰিছিল। গ্লেমাৰাছ চৰিত্ৰৰ বাবে তেওঁ বিখ্যাত আছিল। ৫০ খনতকৈও অধিক মালয়ালম ছবিত অভিনয় কৰিছে। ১৯৬৮ চনৰ মালয়ালম ছবি "ইন্সপেক্টৰ"ৰ জৰিয়তে তেওঁ চলচ্চিত্ৰ জগতত ভৰি থয়। ১৯৭৩ চনত মুক্তি পোৱা তামিল ছবি অৰংগেত্ৰমত তেওঁ বৃহৎ সফলতা লাভ কৰে। এজন আমেৰিকান ব্যক্তিৰ সৈতে বিবাহপাশত আবদ্ধ হৈ তেওঁ কেলিফৰ্ণিয়াৰ লছ এঞ্জেলছত বসতি কৰিবলৈ লয়। তেওঁ এগৰাকী ৰোমান কেথলিক আৰু মাতৃভাষা তামিল।

ব্যক্তিগত জীৱন

তামিলনাডুৰ তিৰুচিৰাপল্লীত তেওঁৰ জন্ম হৈছিল। অমল দাস আৰু সুশীলাৰ চাৰিটা সন্তানৰ ভিতৰত তেওঁ দ্বিতীয় আছিল; তেওঁৰ জ্যেষ্ঠ ভাতৃ চিজাৰ, এগৰাকী ভগ্নী ছুইটী আৰু এজন কনিষ্ঠ ভাতৃ প্ৰভু। চলচ্চিত্ৰ জীৱনৰ বাবে পৰিয়ালটো চেন্নাইলৈ স্থানান্তৰিত হয়। তেওঁ প্ৰাথমিক শিক্ষা চেন্নাইৰ শাৰদা বিদ্যালয়ত কৰিছিল আৰু ট্ৰিচিৰ হলি ৰিডিমাৰ্ছ গাৰ্লছ হাইস্কুলৰ পৰা স্কুলীয়া শিক্ষা সম্পূৰ্ণ কৰিছিল। ১৯৬৮ চনত মুক্তি পোৱা ইনস্পেক্টৰ ছবিত ১২ বছৰ বয়সত অভিনয়ৰে তেওঁৰ অভিষেক ঘটিছিল। দক্ষিণ ভাৰতীয় চাৰিটা ভাষাৰ প্ৰায় ২৫০খন ছবিত অভিনয় কৰিছে।

পল স্কালাক্টাৰ সৈতে বিবাহপাশত আবদ্ধ হৈ তেওঁ কেলিফৰ্ণিয়াত বসতি স্থাপন কৰিবলৈ যায়। দম্পতীহালৰ কোনো সন্তান নাই।

তথ্য সংগ্ৰহ

বাহ্যিক সংযোগ

Prameela at MSI
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
আত্মা

বহুতো ধৰ্মীয়, দাৰ্শনিক আৰু পৌৰাণিক পৰম্পৰামতে আত্মা হৈছে জীৱৰ অন্তৰ্নিহিত এক অশৰীৰ সত্তা আত্মাই জীৱৰ মানসিক ক্ষমতা যেনে: কাৰণ, চৰিত্ৰ, অনুভূতি, চেতনা, স্মৃতি, উপলব্ধি, চিন্তাভাবনা ইত্যাদিক প্ৰতিনিধিত্ব কৰে। দাৰ্শনিক ব্যবস্থাৰ ওপৰত নিৰ্ভৰ কৰি আত্মা নশ্বৰ নাইবা অবিনশ্বৰ হ'ব পাৰে। ছক্ৰেটিছ, প্লেটো আৰু এৰিষ্টটলৰ দৰে গ্ৰীক দাৰ্শনিকসকলে বুজি পাইছিল যে আত্মাৰ (ψυχή Psūchê) নিশ্চয় এক যৌক্তিক অনুষদ থাকে, যাৰ অনুশীলন মানুহৰ ক্ৰিয়াকলাপসমূহৰ ভিতৰত সবাতোকৈ ঐশ্বৰিক।

ইহুদী ধৰ্ম আৰু কিছু খ্ৰীষ্টান সম্প্ৰদায়ৰ মতে কেবলমাত্ৰ মানুহৰহে অমৰ আত্মা আছে (যদিও অমৰত্ব ইহুদী ধৰ্মৰ মতে বিতৰ্কিত আৰু অমৰত্বৰ ধাৰণাটো প্লেটোৰ দ্বাৰা প্ৰভাবিত হ’ব পাৰে)। উদাহৰণস্বৰূপে, কেথলিক ধৰ্মতত্ত্ববিদ টমাছ একুইনাছৰ মতে সকলো প্ৰাণীৰ "আত্মা" (অ্যানিমে) আছে কিন্তু যুক্তি দিছিল যে কেবল মানৱ আত্মাহে অমৰ। অন্যান্য ধৰ্মাৱলম্বীসকলে (বিশেষত হিন্দু ধৰ্ম আৰু জৈন ধৰ্ম) বিশ্বাস কৰে যে ক্ষুদ্ৰতম বেক্টেৰিয়াৰ পৰা বৃহত্তম স্তন্যপায়ী প্ৰাণী সকলোৰে প্ৰাণ হ'ল আত্মা (আত্মমান, জীৱ) আৰু পৃথিৱীত তেঁওলোক হৈছে আত্মাৰ দৈহিক প্ৰতিনিধি (দেহ) মাত্ৰ। আচল সত্ত্বা হ'ল আত্মা, আন্যহাতে শৰীৰ সেই জীৱনতৰ কৰ্মফল অনুভব কৰাৰ এক প্ৰক্ৰিয়া। উদাহৰণস্বৰূপে যদি বাঘ দেখিবলৈ পোৱা যায় তেন্তে তাৰ এটা আত্ম-সচেতন পৰিচয় (আত্মা), আৰু এটা শাৰীৰিক প্ৰতিনিধি (বাঘৰ শৰীৰ, যি পৰ্যবেক্ষণযোগ্য) আছে। কিছুমান দৰ্শনৰ মতে নদী নাইবা পাহাৰ আদি অ-জৈবিক সত্ত্বাও আত্মাৰ অধিকাৰী। আত্মা সম্পৰ্কীয় এই বিশ্বাসক এনিমিজম (Animism) বোলা হয়।

তথ্য সংগ্ৰহ

শ্ৰেণী:দৰ্শন
মনোৰমা সিং

মনোৰমা সিং (২৩ আগষ্ট ১৯৩৮ – ৮ ডিচেম্বৰ ২০২৪) এগৰাকী ভাৰতীয় ৰাজনীতিবিদ। তেওঁৰ প্ৰয়াত স্বামী চন্দ্ৰশেখৰ সিঙে বিহাৰৰ মুখ্যমন্ত্ৰী হিচাপে কাৰ্যনিৰ্বাহ কৰিছিল। ১৯৮০ চনত ভাৰতীয় জাতীয় কংগ্ৰেছৰ সদস্য হিচাপে বিহাৰৰ বাংকাৰ পৰা লোকসভালৈ নিৰ্বাচিত হয়।

১৯৮৪ চনত বাংকাৰ পৰা লোকসভালৈ নিৰ্বাচিত হোৱা সিঙে ১৯৮৫ চনত দিল্লীত স্বামীক মন্ত্ৰী হিচাপে নিযুক্তি দিয়াৰ সময়ত আসনখন খালী কৰে। ১৯৮৬ চনত স্বামীৰ মৃত্যু হয়, আৰু ১৯৮৬ চনত আৰু এটা উপ-নিৰ্বাচন অনুষ্ঠিত কৰিবলগীয়া হয়। ১৯৮৬ চনৰ বাংকাৰ উপ-নিৰ্বাচনত জনতা পাৰ্টিৰ জৰ্জ ফাৰ্নাণ্ডেছৰ বিৰুদ্ধে ১৮৬,২৩৭ টা ভোট লাভ কৰি জয়ী হয়৷ ১৯৮৯, ১৯৯১ আৰু ১৯৯৬ চনত বাংকাৰ পৰা কংগ্ৰেছৰ প্ৰাৰ্থী হিচাপে নিৰ্বাচনত তেওঁ পৰাস্ত হয়।

২০২৪ চনৰ ৮ ডিচেম্বৰত বিহাৰৰ পাটনাত ৮৬ বছৰ বয়সত সিঙৰ মৃত্যু হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
২১ অক্টোবৰ

ঘটনাপঞ্জী

১২৯৬ - আলাউদ্দিন খিলিজীৰ দিল্লীৰ সিংহাসনত আৰোহণ।
১৮০৫ - ঐতিহাসিক ট্ৰেফেলগাৰ যুদ্ধত নৌ সেনাধ্যক্ষ হেৰোচিঅ' নেলছনৰ নেতৃত্বত ব্ৰিটিছ বাহিনী জয়লাভ।
১৯৩৪ - জয়প্ৰকাশ নাৰায়ণৰ নেতৃত্বত কংগ্ৰেছ ছ'চিয়েলিষ্ট দলৰ গঠন।
১৯৩৪ - মাও জেদঙে বিখ্যাত লং মাৰ্চৰ শুভাৰম্ভ কৰে।
১৯৪৩ - ছিংগাপুৰত সুভাষ চন্দ্ৰ বসুৱে আজাদ হিন্দ চৰকাৰ প্ৰতিষ্ঠাৰ কথা ঘোষণা।
১৯৯১ - কপিলদেৱৰ দ্বাৰা এদিনীয়া ক্ৰিকেটত দুশ উইকেট দখলৰ বিশ্ব অভিলেখ।
১৯৯৯ - প্ৰবীণ প্ৰযোজক তথা পৰিচালক বি আৰ চোপ্ৰালৈ ১৯৯৮ চনৰ দাদাচাহেব ফাল্কে বঁটা।
১৯৯৯ - ভাৰতত পাক টিভিৰ ওপৰত থকা নিষেধাজ্ঞা প্ৰত্যাহাৰ।
২০০১ - বিশ্ব জুনিয়ৰ হকীত ভাৰতৰ চেম্পিয়ন খিতাপ দখল।

জন্ম

১৭৭২ - ছেমুৱেল টেলৰ ক'লৰিজ, ইংৰাজ ৰোমাণ্টিক কবি,
১৮৩৩ - আলফ্ৰেড ন'বেল, চুইডিছ ৰসায়নবিদ, অভিযন্তা, উদ্ভাৱক আৰু ডিনামাইটৰ উদ্ভাৱক,
১৮৮৭ - কৃষ্ণা সিং, বিহাৰৰ প্ৰথম মুখ্যমন্ত্ৰী।
১৯৩১ - শাম্মী কাপুৰ, ভাৰতীয় চলচ্চিত্ৰৰ নায়ক আৰু চলচ্চিত্ৰ পৰিচালক।
১৯৩৮ - নিৰ্মলা মিশ্ৰ, বিশিষ্ট বঙালী কণ্ঠশিল্পী।
১৯৪৪ - জিন-পিয়েৰী চাওভেজ, ফ্ৰেন্স ক'অৰ্ডিনেচন ৰসায়ন বিজ্ঞানী।

মৃত্যু

১৯৯৮ - অজিত, হিন্দী চলচ্চিত্ৰ অভিনেতা,
১৯৬৯ - জেক কেৰুয়াক, আমেৰিকাৰ বিট আন্দোলনৰ কবি আৰু উপন্যাসিক।
২০১২ – য়শ চোপ্ৰা, ভাৰতীয় পৰিচালক,প্ৰযোজক, আৰু কাহিনী লিখক।
২০১৩ - ললিত চন্দ্ৰ নাথ (ললিত ওজা), শুকনানী ওজাপালি আৰু দেওধনী নৃত্যৰ গুৰু।

দিৱস

আপেল দিৱস (সংযুক্ত ৰাজ্য)।
ৰাষ্ট্ৰীয় ধাত্ৰী দিৱস (থাইলেণ্ড)।

বাহ্যিক সংযোগ

বিবিচি: এই দিনত